**DBTUs tidligere og nuværende internationale samarbejde**Der er blevet spillet bordtennis allerede fra begyndelsen af 1900-tallet. I 1920’erne tog den kendte journalist Mr. Smile alias **Emil Andersen** initiativ til de dengang berømte B.T. turneringer.   
Mr. Smile tog også initiativ til Danmarks tilstedeværelse ved ITTFs stiftelse i 1926 og de første verdensmesterskaber i 1926 i London. Det europæiske forbund blev stiftet i 1957.  
  
DBTU blev stiftet 16. januar 1943. NBTU (Nordisk Bord Tennis Union) blev stiftet i 1946. Den 3. november 1947 blev DBTU optaget i DIF.  
Ikke alle delte denne glæde: I Kristeligt Dagblad skrev redaktør **Bojesen Barsøe**:  
  
**Rammerne er sprængt**

På et bestyrelsesmøde i Danmarks Idræts Forbund er det vedtaget at optage Dansk Bordtennis Union som medlem. Der er selvsagt glæde i bordtenniskredse. Ved sit medlemskab i landsforbundet får bordtennis prædikatet idræt. Der er ikke tvivl om, at ikke så få synes, det er vel rigeligt. Ganske vist er grænsen svær at trække, og dog, bordtennis er et ganske glimrende og fornøjeligt spil, men det er der så mange andre spil, der også er. Inden længe kan man forvente, at billardspillerne vil søge optagelse, og nu er der givet dem et grundlag at søge på. Amatørdanserne vil sikkert også høre fra sig og mange andre. Med denne optagelse synes det os, som om rammerne for Dansk Idræts Forbund er sprængt og tiden er vel ikke fjern, hvor forbundets mange kloge hoveder må finde ud af, hvor grænsen skal trækkes. At dette er nødvendigt er givet, hvis man ønsker, at DIF skal gøre skel for sit navn. En af retningslinjerne må være: Alle færdigheder er ikke idrætter.  
  
  
**DBTUs repræsentation i ETTU (Europa)   
  
ETTU executive committee:**Dorte Darfelt vice president siden 2010 og vicepresident for finance siden 2013.  
  
**Management committee (nedlagt i 2002):**  
Niels Hjulmann fra 1968 til 1973.  
Arne Madsen fra 1996-2002.  
  
**Teaching and training committee:**Johnny Petersen, 1982-84, Jan Ribel, 1984-86, Arne Madsen 1986-90, Torben Snowman 1990-94, Steen Kyst Hansen 1994-1998, Peter Sartz 1998-02.  
  
**Umpires and referees committee:**Henrik Petersen 1992-94, Aksel Beckmann 1996-98.  
  
**Club competition committee chairman/official:**Arne Madsen fra 1996.  
  
**Para committee:**Jens Gullberg-Hansen, vice chairmain 2016-  
  
**Ranking committee:**Allan Bentsen, 2016-  
  
**Youth committee:**Peter Sundbæk, 2016-   
  
  
**ITTF (International Table Tennis Federation)**  
 **Rules committee:**Henrik Petersen, medlem fra 1975 til 2001.  
  
**Veterans committee:**Jens-Erik Linde, formand for veterankomiteen fra 2011 til 2012.  
  
**Umpires and referees committee:**Aksel Beckmann, medlem og formand fra 2003 til 2007.  
  
**Media committee:**Arne Madsen har været medlem af media committee siden 1989 og formand siden 1997.  
  
**Para table tennis division:**Dorte Darfelt, formand for para table tennis division, nu para committee siden 2011.  
  
**Women´s commission:**Dorte Darfelt, formand fra 2003-2007.  
  
**Board of Directors:**Dorte Darfelt valgt direkte til Board of Directors 2009.  
Arne Madsen, formand for Media Committee siden 1997.  
  
  
**NETU**  
I nordisk bordtennis har DBTU haft præsidentposten fra 1988-1998 ved Arne Madsen.  
I 1994 blev de baltiske lande optaget og der skete navneskift til fra NBTU til NETU.  
  
  
**Internationale events i Danmark:**   
  
EM for juniorer i Vejle i 1967 og 1972  
Junior SOC 1979 og 1983 i Roskilde  
EM for veteraner i Århus 2001  
Europa top 12 senior 1993 og 2006  
Europa top 12 juniorer 1996  
Danish Open, Pro tour 2000, 2001 og 2002 i Farum, 2003 og 2004 i Århus, i 2009 i Frederikshavn  
EM i Århus 2005 og i Herning 2012  
  
  
**Den internationale udvikling**

Indtil 1980erne var der ikke mange danske idrætsledere, der var interesseret i internationalt arbejde. Men Danmarks Idræts Forbund udarbejdede en visionær politik for at øge interessen i specialforbundene. Man begyndte at bevilge tilskud til det internationale arbejde til deltagelse i kongresser og til dækning af udgifterne til de valgte personer.  
Dette fik også DBTU til at interessere for deltagelse, da den nødvendige økonomiske ramme var til stede. Det blev nemmere at rejse og kommunikationen blev nemmere gennem fax og senere mails og skype.  
  
I 1988 havde Danmark besøg af ITTFs præsident **Ichiro Ogimura** og han opfordrede Danmark til en mere aktiv rolle i international bordtennis. Han opfordrede **Arne Madsen** til at træde ind i ITTFs media committee og inviterede Danmark til at holde et indlæg på ITTF konference i Rom om mediepleje.  
  
DBTU fik Team Danmark og Idrætsfonden Danmark (hvor DBTU var aktiv i tilblivelsen), som også medvirkede til en øget globalisering. Ved oprettelsen af Idrætsfonden Danmark var VM i Göteborg et af nøgleeksemplerne på hvorledes offentlige myndigheder og idrætten kunne gå sammen om internationale events.  
  
Danmark overtog ledelsen af Nordisk Bord Tennis Union i 1988. Arrangementsmæssigt var det nordiske ikke attraktivt, men der var enighed om, at det politiske arbejde var vigtigt. Sverige havde været en stormagt, men havde vanskeligheder med at fastholde den politiske position alene og behøvede hjælp. Dermed var kimen lagt til en udvikling af det politiske samarbejde.   
Omkring 1990 foreslog den senere formand for ITTF **Lollo Hammerlund**, at vi skulle optage de baltiske lande, idet vi så havde tre stemmer yderligere på kongresserne og kunne spille en større rolle. Balterne var meget ivrige for at komme med i de nordiske samarbejde og efter nogen diskussioner med især de vestnordiske lande, blev der enighed om at omdøbe unionen Til Nord Europæisk Bordtennis Union.  
  
Det betød en politisk platform for NETU. Omvæltningerne i Europa og nye mediers fremdrift betød dog også en ændring i hele mediebilledet, og idrætten blev kommercialiseret. Bordtennissporten var ikke hurtige til at omstille sig, og der var krise for sporten i mange lande, skønt man havde haft sit indtog på det olympiske program i 1988 i Seoul.  
  
I 1999 holdtes en konference i Idrættens Hus arrangeret af ITTF om bordtennissportens fremtid. Under denne afprøvedes for første gang 40 millimeter bolden ved Pondus Cup. ITTF havde fået en ny formand **Adham Sharara**, Canada og han forstod, at sporten skulle igennem en række forandringer for igen at tiltrække medier og publikum. Han gennemførte den større bold, kortere sæt og en ny serveregel. Især de kortere sæt har haft en dramatisk betydning for spillet. Han startede en ny Grand Prix-turnering med pengepræmier og skaffede lukrative tv-aftaler i Asien. ITTF fik fuld fart på, mens Europa slet ikke kunne følge med.  
  
I starten af 2000 manifesterede Danmark sig gennem en række internationale mesterskaber i Danmark og det gav kendskab til Danmark og danske bordtennisledere. Flere blev indvalgt.  
  
Sverige valgte at søge indflydelse i ITTF og opfordrede Danmark til at søge indflydelse i ETTU. ITTF havde udpeget DBTUs direktør til at blive formand for ITTFs women´s commission og senere, da der blev en plads ledig i ETTUs executive committee foreslog den svenske formand **Walter Rønmark**, at de nordiske lande skulle bakke op om **Dorte Darfelt** som nyt medlem af ETTUs executiv committee. Samtidig startede et forøget samarbejde i Norden på at få skabt ændringer i ETTUs ledelse, idet der manglede fornyelse og der manglede konsistens og transparens i den førte politik.  
  
Da DIF støttede projektet, og der blev indgået en lobbyaftale med støtte intensiveredes samarbejdet og kredsen blev udvidet med den hollandske formand **Ronald Kramer** og den tyske præsident **Thomas Weikert**.  
  
I forbindelse med ETTUs kongres i 2013, blev der valgt ny executive komite med **Ronald Kramer** fra Holland - vores opfindelse - som præsident, **Dorte Darfelt** som økonomiansvarlig samt **Sonja Grefberg**, Finland som medlem af EC. Herudover fordeltes de andre positioner klogeligt med geografisk spredning, således man ikke overtog det gamle regimes unoder.  
Dette var kun muligt i kraft af det samarbejde, der var startet med god hjælp af DIFs lobbypulje.  
  
I ITTF har tingene udviklet sig stærkt igennem de seneste 15 år. Også her har der været mangler i de demokratiske processer, i åbenhed og transparens. **Adham Sharara** er gået af i 2013 og efterfulgt af **Thomas Weikert** fra Tyskland, som også er en god ven af Danmark.  
  
I såvel ITTF og ETTU pågår for tiden arbejde med at reformere statutterne, så de bliver i overensstemmelse med nuværende krav om good governance, transparens og etisk adfærd.  
**Arne Madsen** er involveret heri som formand for den europæiske arbejdsgruppe. **Dorte Darfelt** er formand for para comiteen, som arbejder på at inklusion af para bordtennissporten i ITTF, og Danmark har derfor medindflydelse på nogle af de vigtigste områder for dansk idræt.  
  
De sidste 30 år viser, at det er muligt at få indflydelse. Det tager tid, kræver netværksdannelse og forudsætter i bordtennis en indgang gennem det nordiske samarbejde. 226 lande i ITTF og 59 lande i ETTU kæmper om pladserne i dag og konkurrencen skærpes i disse år.